**JAUTĀJUMI UN ATBILDES**

iepirkumā “Koplietošanas teritoriju uzturēšana Alojā un Staicelē”,

ID Nr. AND/2017/02

**Jautājums:**

2016. gada 23. maijā izsludināta atklātā konkursa  “Koplietošanas teritoriju uzturēšana Alojā un Staicelē” nolikumā nav saprotamas pļaušanas un uzkopšanas platības. Pēc mūsu informācijas Staicelē parka teritorija ir 16810 m², taču nolikumā ir uzrādīta 1629m². Daudzas appļaujamas teritorijas vispār nav iekļautas. Nav zināms, vai Alojā nebūs jākopj arī ielas, jo nolikumā ir ietvertas tikai ietves. Mēs ieteiktu precizēt arī Alojā appļaujamo teritoriju platību, jo pēc mūsu informācijas daļa platību nav iekļautas, vai iekļautas daļēji. Nolikuma 1.9 punktā minēto pretslīdes materiālu tikai jāizkaisa, vai arī jāsagādā. Nolikuma 2.2 punktā iekļauta arī teritorijas kopšana?

**Atbilde:**

Iepirkuma nolikuma tehniskajā specifikācijā iekļauto darbu apjomus (uzkopjamās un pļaujamās teritorijas, to platības, pļaušanas biežumu) nosaka Pasūtītājs, ņemot vērā savas iespējas, darbu nepieciešamību un pieejamo finanšu apjomu. Informējam, ka tiek precizētas pļaujamās platības iepirkuma priekšmeta 2. daļā - Staiceles pilsētas koplietošanas teritorijas uzturēšana, un veikti grozījumi iepirkuma nolikuma Tehniskajā specifikācijā un finanšu piedāvājumā, precizējot pļaujamo teritoriju platības. Grozījumi tiks publicēti Pasūtītāja mājaslapā <http://www.aloja.lv/attistiba/iepirkumi/>.

Tehniskajā specifikācijā uzkopjamajās platībās iepirkuma priekšmeta 1. daļā (Alojas pilsētas koplietošanas teritorijas uzturēšana) minētas ietves, līdz ar to Izpildītājam jāveic ietvju uzkopšanas darbi. Ielu kopšana veicamo darbu sarakstā nav ietverta un nebūs jāveic.

Iepirkuma līguma projekta (Nolikuma 6. pielikums) 1.1. punkts nosaka: “Pasūtītājs uzdod un Izpildītājs par samaksu, ar saviem materiāliem, darba rīkiem, ierīcēm un darbaspēku Līgumā un normatīvajos aktos noteiktajā kārtībā un termiņos, pienācīgā kvalitātē apņemas veikt \_\_\_\_\_\_\_\_\_\_ pilsētas koplietošanas teritoriju uzturēšanu, turpmāk tekstā kopā – Darbs, saskaņā Tehniskajā specifikācijā noteiktajām prasībām (1. pielikums) un šī līguma noteikumiem.” Tas nozīmē, ka Tehniskās specifikācijas 1.9. punktā minēto pretslīdes materiālu sagādā un nodrošina darbu Izpildītājs.

Tehniskās specifikācijas 2.2. punkts nosaka, ka pirms pļaušanas darbu uzsākšanas pretendentam jāveic sadzīves atkritumu nolasīšanu – zarus, tukšās pudeles u.tml. Tas nozīmē, ka darbu Izpildītājs pirms konkrētās teritorijas pļaušanas novērtē teritoriju un, ja tur atrodas zari, pudeles, maisiņi un citi tamlīdzīgi atkritumi, tos pirms pļaušanas savāc. Cita veida kopšana nav paredzēta.